

**Republika e Kosovës**

 Republika Kosovo / Republic of Kosovo

***Komuna e Rahovecit***

*Opština Orahovac/Municipality Rahovec*



**Procesverbal i TAKIMIT TË KRYETARIT ME PUNONJËSIT SHËNDETËSOR**

**SHËNIME PËRMBLEDHËSE TË TAKIMIT TË KRYETARIT ME PUNONJËSIT SHËNDETËSOR**

Nën kryesimin e Kryetarit të komunësz. Smajl Latifi dhe drejtores së DSHPS, Znj.Saranda Sallteku u mbajt takimi i parë për këtë vit me punonjësit shëndetsor.

Takimi filloi në orën: **14: 00 (14 mars 2023)**

Takimin e kryesuan:

* Znj.Saranda Sallteku, drejtore e DSHPS
* Z. Smajl Latifi, Kryetar i Komunës

 Të pranishëm ishin:

* Smajl Latifi, Kryetar i Komunës
* Fatmir Iska, Nënkryetar i Komunës
* Saranda Sallteku, drejtore e DSHPS
* Elbunit Kryeziu, u.d Drejtori i QKMF-së
* Zyrtar komunal
* Punonjës shëndetësor

**Rend dite**

* Bashkëbisedim për gjendjen aktuale në QKMF

**PËRSHKRIM I PËRGJITHSHËM:**

**Saranda Sallteku,** *Drejtore DSHPS***:** Përshëndetje për të gjithë të pranishmit, ky është takimi i parë për këtë vit, takime të ngjashme do të ketë në vazhdimësi dhe se në këto takime do të diskutohet ecuria e punëve për këtë vit.

**Elbunit Kryeziu, u**.*d. drejtor i QKMF-së***:** Përshëndetje për të gjithë të pranishmit.Ky është takimi i parë në kuadër të takimeve me punonjësit shëndetësor. Vitin e filluam me një donacion nga Ministria e Shëndetësisë, ku kemi fituar një automjet, poashtu, punë të zakonshme në bazë të planit të punës.

**Smajl Latifi,** *kryetar i komunës së Rahoveci***:** Përshëndetje për të gjithë të pranishmit. Fillimisht ju uroj një vit të mbarë e suksesshëm e më shumë arritje për vitin 2023. Ju jemi mirënjohës për punën e juaj si dhe angazhimin që e tregoni qdo ditë,si: mjek, punëtor teknik, pediatër, Radiolog, mamograf.

Gjendja aktuale në QKMF na interson qdo ditë në bazë të raporteve.

Pyetje:A po funksionon Rentgeni?

**Elbunit Kryeziu***, u.d Drejtori i QKMF-së*: Po.

**Smajl Latifi,** *kryetar i komunës së Rahoveci:* Ti mirëmbani dhe ruani pajisjet mjekësore.

Pyetje: Mamografi a është funksional?

**Elbunit Kryeziu***, u.d Drejtori i QKMF-së: Po.*

**Smajl Latifi,** *kryetar i komunës së Rahovecit:* Gjendja në maternitet-Po ju jap një lajm që këtë vit për qdo lindje subvencionimi është 400 euro.

Pyetje:Si qëndron gjendja me laborator?

**Elbunit Kryeziu***, u.d Drejtori i QKMF-së*: 5 ditë në javë është funksional.

**Smajl Latifi,** *kryetar i komunës së Rahovecit:* Vaksinimi anticovid si po shkon*?*

Vaksimin kundër gripit-të kemi një raport sa vaksina janë dhënë!

**Elbunit Kryeziu***, u.d Drejtori i QKMF-së*:Vaksinimi antikovid po vazhdon.

**Smajl Latifi,** *kryetar i komunës së Rahovecit:* Këtë vit vizitat mjekësore në shkolla të vazhdojnë prapë 2 (dy) herë në vit.

Kujdestaria në barnatore 24 orë nuk po respektohet.

Reparti i Hemodializës- Jemi në përpjekje të hapjes së repartit, poashtu edhe nga Ministria e Shëndetësisë ka një përpjekje.

**Elbunit Kryeziu***, u.d Drejtori i QKMF-së*: Të cështja e infuzioneve-mund të jepen vetëm në raste emergjente sipas Udhëzimit Administrativ për ndalesat e infuzioneve për aty ku nuk parashihen.

Lajmin e takimit të kryetari me punonjësit shëndetësor mund ta gjeni në këtë vegëz:

https://kk.rks-gov.net/rahovec/neës/kryetari-latifi-ka-takuar-punonjesit-shendetesor-ne-hapesirat-e-qkmf-se-ne/

Takimi përfundoi në orën: 15:20

**DËSHMI NGA TAKIMI I KRYETARIT ME PUNONJËSIT SHËNDETSOR**







Përgatiti: Qëndresa Duraku

Kabineti i Kryetarit

\_\_\_\_\_\_\_\_\_\_\_\_\_\_

Rahovec, mars 2023